Tizrawin timezwura i xedmen wat n tmurt, ɛerḍen ad selḥun tira n tmaziɣt di tmetti taqbaylit, i yis-sent wwḍen ɣer yiwen n uswir, ulac-it s uqbel, mgal n temnaḍt tacelḥit, tamnaḍt n Leqbayel tella zik ur tesɛi ara ansay n tira s yisekkilen n taɛrabt (qqiment kan kra n tsuraf). Asemres n tira yuɣal d azamul n zzux yesuli-as ccan i tutlayt n tmaziɣt, ay-agi sebbais d uẓẓu i ẓẓan tikti : « tamaziɣt tettwaru ».